EkBass/fiwiki-20250220-pages-articles huggingface dataset:
Sauli Silpo

Sauli Silpo (s. 9. huhtikuuta 1983) on suomalainen lentopalloilija, joka pelaa Lempäälän Kisassa. Silpo on ollut Suomen A-maajoukkueen mukana voittamassa muun muassa Euroopan liigan hopeaa vuonna 2005. == Nuoruusvuodet == Silpon ura lähti käyntiin hänen kotipaikkakunnallaan Kalvolassa. Silpo harrasti ennen lentopallon aloittamista monia eri lajeja, joita pieneltä paikkakunnalta löytyi. Hänen siskonsa pelasi lentopalloa junioreissa, ja siskon kerrottua valmentajalleen veljensä pituuden tämä pyysi heti Silpoa mukaan. Tuolloin nuorukainen oli menossa peruskoulun seitsemännelle luokalle. Silposta löytyi lahjakkuutta, ja harrastus alkoi tuottaa tulosta. 16-vuotiaana hän muutti Tampereelle ja alkoi opiskella Sammon lukion urheilulinjalla. Samalla hän harjoitteli Suomen parhaiden lentopallojunioreiden kanssa valtakunnallisessa valmennuskeskuksessa, joka oli tuolloin vielä Tampereella. == SM-liiga == eSammon lukiosta Silpo siirtyi SM-liigan suurseuroihin kuuluvaan KuPS- Volleyhin, Kuopioon. Hän voitti KuPS-Volleyn väreissä Suomen Cupin mestaruuden vuonna 2000 sekä suomenmestaruuden samana kautena. Kaudella 2001 KuPS-Volley ajautui kuitenkin konkurssiin ja tippui SM-liigasta. Kauden jälkeen Silpo vaihtoi odotetusti seuraa, ja uusi seura oli hallitseva suomenmestari Raision Loimu. Loimussa Silpo jatkoi kehitystään eteenpäin hyvällä vauhdilla. Seuran nuorennettua joukkuetta paljon Silpo nousi joukkueessa entistä tärkeämpään rooliin, ja oli lopulta kapteeni jo kaudella 2005. Tuolloin Loimu otti Suomen Cupin voiton, sekä oli neljännellä sijalla SM-liigassa. Kaudella 2006 Loimu putosi puolivälierissä, kuten myös kaudella 2007. Kaudella 2006 Loimu kuitenkin voitti Suomen Cupin hopeaa. Loimussa viisi vuotta pelannut Silpo vaihtoi kaudeksi 2007-2008 Tampereen Isku-Volleyhin, ja teki kaksivuotisen sopimuksen seuran kanssa. Isku-Volleyssa Silpo oli neljännellä sijalla kaudella 2008 SM-liigassa. Kaudeksi 2009 joukkue asetti tavoitteekseen suomenmestaruuden. Vielä 2012 Silpo solmi jatkosopimuksen Isku-Volleyn kanssa. Vuodesta 2013 alkaen Silpo on pelannut Lempäälän Kisassa, joka nousi ykkössarjaan. == A-maajoukkue == Silpo sai kutsun Suomen A-maajoukkueeseen jo 17-vuotiaana. Hän oli A-maajoukkueessa mukana koko kesän 2000 ja sai pelatakin mukavasti. Ensiesiintymisensä jälkeen joukkueessa on Silpo kerännyt A-maaotteluita tasaiseen tahtiin 18 kappaletta. == Muuta == Sauli Silpo on opiskellut Tampereen ammattikorkeakoulussa autotekniikkaa ja aikaisemmin biotekniikkaa. == Saavutukset == A-maajoukkueessa: * A-maaotteluita 18. kappaletta * Euroopan liigan 2.sija 2005 SM-liigassa: * Suomenmestaruus 2000 * Suomen Cupin voitto 2000, 2005 * SM-nelonen 2005, 2008 == Joukkueet == *1999-2001 KuPS-Volley *2001-2007 Raision Loimu *2007-2012 Tampereen Isku- Volley * ?? *2014-2015 Lempäälän Kisa == Lähteet == Luokka:Suomalaiset lentopalloilijat Luokka:Vuonna 1983 syntyneet Luokka:Elävät henkilöt
Ismel Ramos

thumb|200px Ismel Ramos (18. huhtikuuta 1985) on venezuelalainen lentopalloilija, joka pelaa tällä hetkellä Joensuun Riennossa, Lentopallon SM- liigassa. Ramos on pelannut muun muassa Lentopallon MM-kisoissa 2006. == SM- liiga == Ismel Ramos ja hänen kaverinsa Enderwin Herrera hankittiin Loimuun pelaamaan kaudella 2007. Molemmat hankinnat olivat onnistuneita sillä venezuelalaiskaksikko oli Loimulle tärkeitä pelaajia. Ramos pelasi runkosarjan alun todella hyvin ja oli pistepörssin kärkinimi, mutta MM-kisoihin lähtenyt Ramosin pelituntuma kärsi Japanissa. Ramos haki Suomeen palattuaan pelituntumaa pitkään ja esitti vasta play-off otteluissa samanlaisia otteita kuin runkosarjan alussa. Ramos osoitti kuitenkin ensimmäisellä ammattilaiskaudellaan olevansa parhaimmillaan SM-liigan kovimpia hakkureita. Toinen kausi lentopallon SM-liigassa Ramosilla ei alkanut niin hyvin, kuin edellinen kausi. Ramosin pelivire oli hieman kateissa, ja lopulta hän purki sopimuksensa yhteisymmärryksessä Raision Loimun kanssa. Sopimuksen purkamisen jälkeen Ramosta yritettiin hankkia Valkeakosken Isku-Veikkoihin pelaamaan, mutta sopimusta ei lopulta syntynyt. Ramos pelasi kotimaahansa harjoittelemaan ja etsimään seuraa. Kotimaassaan Ramos harjoitteli Venezuelan maajoukkueen kanssa, sillä maassa ei ole yleistä sarjaa. Lopulta seura löytyi, kun Suomesta Vaasan Kiisto otti yhteyttä Ramosiin. Sopimus julkistettiin pian neuvottelujen jälkeen, ja se kesti kauden 2008 loppuun asti. Kaudella 2009 Ramos nähdään joensuulaisen Mutalan Riennon paidassa. == Maajoukkue == Ramos pelaa Kiisto lisäksi Venezuelan miesten maajoukkueessa, jonka mukana hän osallistui 2006 Japanissa pidettyihin MM-kisoihin. Maajoukkueessa Ismel on näyttänyt taitonsa Etelä-Amerikan Mestaruuskilpailuissa, kun hän oli kisojen toiseksi paras hyökkääjä. Ramos selviytyi vuoden 2008 olympialaisiin Venezuelan maajoukkueen kanssa hieman yllättäen, kun se voitti Etelä-Amerikan karsintojen finaalissa Argentiinan. Luokka:Venezuelalaiset lentopalloilijat Luokka:Vuonna 1985 syntyneet Luokka:Elävät henkilöt
Enderwin Herrera

Enderwin Herrera (s. 1984) on venezuelalainen lentopalloilija. Herrera on pelannut ison osan ammattilaisurastaan Suomen lentopalloliigassa, jossa hän viimeksi esiintyi kaudella 2015–2016 Kokkolan Tiikereiden väreissä ja voitti SM-kultaa sekä Suomen Cupin. Herrera on valittu liigatähdistöön kahdesti, 2007 ja 2009. Venezuelan A-maajoukkuetta urallaan myös edustanut yleispelaaja on pelannut Suomessa myös Raision Loimun ja Pielaveden Sammon riveissä. Euroopassa Herrera on Suomen lisäksi tahkonut lentopallokenttiä Espanjan ja Viron pääsarjoissa. == Ura == Herrera aloitti lentopallouransa synnyinmaassaan Venezuelassa ja nousi Venezuelan nuorten maajoukkueeseen 15-vuotiaana. Hän voitti nuorten MM-pronssia Venezuelan paidassa vuonna 2001. Kansainvälisillä kentillä Herrera teki ensiesiintymisensä kaudella 2005–2006, kun hän pelasi Espanjan pääsarjassa. Kaudeksi 2006–2007 hän siirtyi Pohjois-Eurooppaan, Suomeen, Raision Loimun riveihin. Hänen mukanaan raisiolaisseuraan matkasi myös venezuelalainen maajoukkuetoveri Ismel Ramos. Herrera pelasi loistavan kauden Loimun riveissä taistellen liigan pistepörssin ja Iltasanomien tähtikisan voitosta läpi kauden. Hänet valittiin lisäksi kauden aikana joulukuun pelaajaksi liigassa lentopalloliigassa. Lopulta Herrera jäi toiseksi IS-tähtikisassa ja pistepörssissä niukasti voitosta. Kauden jälkeen hänet valittiin SM-liigan tähtiseitsikkoon. (Intranet-tunnuksella). Herrera jatkoi kauden jälkeen Loimussa, mutta joukkue ei ollut enää yhtä iskukykyinen kuin edelliskaudella. Loimu tippui pudotuspelien ensimmäisellä kierroksella ja kausi oli pettymys hänelle. Kauden 2008–2009 Herrera pelasi Pielaveden Sammossa ja voitti tuplamestaruuden, SM-kultaa ja Cupin. Mestaruuden jälkeen hän jätti Suomen taakseen ja pelasi kauden 2009–2010 virolaisessa Tartossa. Seuraavat vuodet Herrera pelasi kotimaassaan. Suomen kentille hän teki paluun kaudeksi 2013–14. Hän pelasi kaksi vuotta Sammossa. Kaudeksi 2014–2015 Herrera siirtyi Kokkolan Tiikereiden riveihin ja voitti uransa toisen tuplamestaruuden Suomessa. == A-maajoukkue == Herrera on pelannut urallaan myös Venezuelan A-maajoukkueessa. Hän on ollut joukkueen mukana Pan Amerikan kisoissa, Etelä- Amerikan mestaruuskilpailuissa sekä MM-karsinnoissa joista Venezuela selviytyi Japanin MM-kisoihin. Häntä ei ole nähty A-maajoukkuepaidassa viimeisen vuoden aikana, koska Herrera on keskittynyt ammattilaisuraansa eikä ole jäänyt kotimaahansa harjoittelemaan joukkueen kanssa läpi kausien. Arvokisamitalista Enderwin on päässyt nauttimaan vuonna 2001, jolloin Venezuela voitti nuorten MM-pronssimitalit. == Saavutukset == === Henkilökohtaiset === * SM-liigan All- Stars joukkueessa 2007 * IS-tähtikisan toinen 2007 * SM-liigan kuukauden pelaaja 2007 === Joukkueessa === * Nuorten MM-pronssia 2001 * Suomenmestaruuskulta 2009 == Lähteet == Luokka:Venezuelalaiset lentopalloilijat Luokka:Vuonna 1984 syntyneet Luokka:Elävät henkilöt
Ossi Korhonen

Ossi Nikolai Korhonen (1. huhtikuuta 1898 Oulu – 12. maaliskuuta 1976) oli suomalainen näyttelijä. Hän näytteli mykkäkauden aikana viidessä elokuvassa, muun muassa pääosassa lyhytelokuvassa Runoilija muuttaa (1927) ja Pölhö- Kustaana elokuvassa Tukkijoella (1928). Korhonen näytteli ja ohjasi muun muassa Naamioteatterissa, toimi näyttelijänä Helsingin kaupunginteatterissa ja Suomen Kansallisteatterissa sekä teki vielä 49 elokuvaroolia vuosien 1935–1962 aikana. Korhonen näytteli lisäksi Suomisen Olli- ja Niskavuori-elokuvissa. Hän teki lähinnä sivuosia kuten siisteystuomari Purnu Armand Lohikosken elokuvassa Pekka ja Pätkä pahassa pulassa (1955). Todellisuudessa Ossi Korhonen oli myös mainio koomikko. Hän oli Suomen Näyttelijäliiton hallituksen jäsen. Korhonen sai Pro Finlandia -mitalin vuonna 1958 täyttäessään 60 vuotta. Hänen viimeinen elokuvaroolinsa oli Aarne Tarkaksen vakavassa elokuvassa Hän varasti elämän. Siinä Korhonen esitti radio- ja sähkökauppiasta Miettistä. Hän kuoli neljätoista vuotta myöhemmin ja oli jo silloin kadonnut julkisuudesta. Korhonen on haudattu Hietaniemen hautausmaalle Helsinkiin. == Lähteet == Luokka:Pro Finlandia -palkitut Luokka:Suomalaiset näyttelijät Luokka:Vuonna 1898 syntyneet Luokka:Vuonna 1976 kuolleet
Tomi Rumpunen

thumb|150px Tomi Rumpunen (s. 11. huhtikuuta 1987) on suomalainen toisen polven maajoukkuelentopalloilija. Rumpunen on pelannut lentopalloliigassa niin kasvattajaseuransa Loimun riveissä kuin myös edustanut lukuisia muita eri seuroja, kuten Kokkolan Tiikereitä, jonka riveissä hän voitti Suomen mestaruuden vuonna 2013. Rumpunen on pelannut ulkomailla vakituisesti vuodesta 2015 alkaen. Ensiksi Romanian pääsarjassa, sitten Saksan Bundesliigassa ja seuraavaksi kaudelal 2016-2017 Ranskan Pro B -liigassa. Saksan Bundesliigaa sarjaporrasta alemmalla tasolla hän pelasi kauden 2011-2012. Rumpunen valittiin miesten lentopallomaajoukkueeseen ensimmäisen kerran kauden 2014-15 päätteeksi. Hän pelasi uransa ensimmäisen A-maaottelun 14.5.2015 Irania vastaan. Rumpunen voitti SM-kultaa Kokkolan Tiikereissä kaudella 2012-13 ja toimi joukkueen kapteenina. Kaudella 2011-12 hän oli nostamassa saksalaisseura Wuppertal Titansia Saksan II Bundesliigasta maan pääsarjaan. Kaudella 2016-2017 Rumpunen voitti Durenin riveissä Saksan Bundesliigan pronssia. Tomi Rumpunen on toisen polven lentopalloilija. Hänen Kai-isänsä pelasi aikoinaan menestyksekkään uran Raision Loimun riveissä ja keräsi tukun A-maaotteluita alleen. Rumpunen teki liigadebyyttinsä 17-vuotiaana Loimun paidassa kaudella 2003-04. Sittemmin Rumpunen on pelannut Loimun lisäksi Salon Piivolleyn, Hurrikaani Loimaan ja Kokkolan Tiikereiden riveissä lentopalloliigassa. Kaudella 2014-15 hän pelasi jälleen Loimun riveissä. Väliin mahtuu yksi kausi Saksan II Bundesliigassa Wuppertal Titansin riveissä. Rumpunen on toiminut useissa pelaamissaan joukkueissa kapteenina. Esimerkiksi Tiikereiden kapteeni hän oli kaudet 2012-2014. Rumpunen palasi ulkomaan kentille kaudella 2015-16 esiintyen Romanian pääsarjassahttp://www.lentopalloliitto.fi/?x814898=23879633 C.S. Tricolorul LMV Ploeistin joukkueessa. == Saavutukset == * Suomen mestaruus 2013 * Suomen cupin voitto 2004 * Suomen cupin hopeaa 2005 * Raision Vuoden urheilija 2015 == Lähteet == * http://www.mestaruusliiga.fi/miehet/joukkueet/kokkolan-tiikerit-13-14/tomi- rumpunen/ * http://www.liigatiikerit.fi/joukkue/9-staattinen- sivu/2013/16-tomi-rumpunen ===Viitteet=== Luokka:Suomalaiset lentopalloilijat Luokka:Vuonna 1987 syntyneet Luokka:Elävät henkilöt
Luis Felipe

Luis Felipe (s. 1961http://query.nytimes.com/gst/fullpage.html?res=9D06E3D71631F935A15753C1A961958260 New York Times 26.10.1997: Testing the Limits of Punishment; Unusually Severe Life Sentence vs. Society's Need for Safety) on kuubalainen jengijohtaja, joka on vankilassa Yhdysvalloissa. Hän muutti Yhdysvaltoihin vuonna 1980. Vuonna 1981 Felipe ampui humalassa tyttöystävänsä Bronxissa. Felipe jäi kiinni vasta vuonna 1984 Chicagossa ja tuomittiin 9 vuodeksi vankeuteen toisen asteen taposta.http://query.nytimes.com/gst/fullpage.html?res=9D06E3D71631F935A15753C1A961958260&sec;=&spon;=&pagewanted;=2 New York Times 26.10.1997: Testing the Limits of Punishment; Unusually Severe Life Sentence vs. Society's Need for Safety Vuonna 1986 Felipe perusti New Yorkin vankilassa pahamaineisen Latin Kings -katujengin. Felipe pääsi ehdonalaiseen vuonna 1989, mutta joutui takaisin vankilaan vuonna 1991. Hänet tuomittiin kolmeksi vuodeksi vankeuteen varastetun tavaran hallussapidosta. King Blood -lempinimellä tunnettu Felipe organisoi New Yorkin vankilasta käsin kolme murhaa ja neljä murhan yritystä. Vuonna 1997 Felipe tuomittiin elinkautiseen vankeuteen sekä lisäksi 45 vuoden vankeuteen. Tuomion lukenut tuomari John S. Martin Jr. lisäsi tuomioon lauselman, jonka mukaan Felipe joutuu kärsimään rangaistuksensa eristyssellissä (solitary confinement) eikä hän saa tavata ketään muuta kuin asianajajaansa Lawrence K. Freitelliä ja lähisukulaisiaan, joita Felipellä ei ole.http://journals.dartmouth.edu/cgi- bin/WebObjects/Journals.woa/2/xmlpage/2/article/82 “Killing me every day”: Contemporary Latino/a Culture and the Growing Prison Crisis Tällä hetkellä Felipe on vangittuna huippuvalvotussa ADX Florence -vankilassa Coloradossa. == Lähteet == ==Aiheesta muualla== *Luis Felipen vankitiedot Luokka:Kuubalaiset murhaajat Luokka:Kuubalaiset elinkautisvangit Luokka:Vuonna 1961 syntyneet Luokka:Elävät henkilöt
Charlotte Drake Cardeza

Charlotte Wardle Cardeza (o.s. Drake; 10. huhtikuuta 1854 – 2. elokuuta 1939) oli yhdysvaltalainen miljonääri ja yksi Titanicilta pelastuneista. Charlotte Wardle Drake syntyi vuonna 1854 rikkaaseen amerikkalaisperheeseen, jolla oli sukujuuria Isossa-Britanniassa. Hänen isänsä oli tekstiilitehtailija Thomas Drake, joka valmisti muun muassa farkkuja ja omisti tehtaansa lisäksi useita kiinteistöjä ja sijoituksia pankissa. Kuollessaan vuonna 1890 Thomas Drake jätti Charlottelle suuren omaisuuden, jonka avulla hän mm. harrasti runsaasti matkustelua myöhempinä vuosinaan. Vuonna 1874 Charlotte meni naimisiin menestyvän lakimies James Cardezan kanssa ja he saivat yhden pojan, Thomasin. Cardezat kuitenkin erosivat vuonna 1900 ja tämän jälkeen rouva Cardeza ryhtyi matkustelemaan ympäri maailmaa ostamallaan jahdillaan Eleanorilla. Hän kiersi maailman kahdesti poikansa Thomasin kanssa ja lisäksi äiti ja poika harrastivat safareita Afrikassa. == RMS Titanic == Vuoden 1912 alkukeväästä Charlotte Cardeza poikineen olivat safarilla Afrikassa ja päättivät palata kotiin Germantowniin upouudella Titanicilla. He nousivat laivaan Cherbourgista ja heillä oli käytössään aluksen kallein ja ylellisin hytti, B-51, 53 ja 55. Charlotte Cardezalla oli myös mukanaan enemmän matkatavaroita kuin kenelläkään muulla matkustajalla: 14 matka-arkkua sekä useita matkalaukkuja, jotka sisälsivät yhteensä seitsemänkymmentä leninkiä, kymmenen turkista ja yhdeksänkymmentäyksi paria käsineitä. Titanicin törmättyä jäävuoreen ja alettua upota, rouva Cardeza halusi omakätisesti pakata ja lukita kaikki matka-arkkunsa ennen kuin siirtyi poikansa ja palvelijoidensa Annie Wardin ja Gustave Lessneurin kanssa pelastusveneeseen nro 3. == Titanicin jälkeen == Charlotte Drake Cardeza oli yksi Titanicin rikkaimmista matkustajista ja yllätyksettömästi hänelle maksettiin kaikkein suurimmat vahingonkorvaukset omaisuuden menetyksestä ja henkisestä kärsimyksestä. Palattuaan Germantowniin rouva Cardeza asettui huvilaansa, jossa hän kuoli erittäin sairaana elokuussa 1939. Hänen poikansa Thomas kuoli vuonna 1951. == Triviaa == * Charlotte Cardeza käytti joskus itsestään nimitystä Lady Cardeza ja perusteli sitä miehensä espanjalaisilla aatelissukujuurilla. Luokka:Titanicin matkustajat ja miehistö Luokka:Yhdysvaltalaiset henkilöt Luokka:Vuonna 1854 syntyneet Luokka:Vuonna 1939 kuolleet
Eduardo da Silva

Eduardo Alves da Silva (s. 25. helmikuuta 1983 Rio de Janeiro, Brasilia) on brasilialaissyntyinen ja sittemmin Kroatian kansalaisuuden saanut jalkapalloilija, pelipaikaltaan hyökkääjä. Hänen seuransa on ukrainalainen Šah’tar Donetsk. Eduardo aloitti uransa paikallisessa riodejaneirolaiseurassa CBF Nova Kennedyssä. Vuonna 1998, 15 vuoden iässä, hän siirtyi Kroatiaan, maan suurimpaan jalkapalloseuraan Dinamo Zagrebiin. Oltuaan vuodet 1999–2000 lainasopimuksella Brasiliassa Bangu Atlético Clubessa pääsi hän ensimmäisellä ammattilaiskaudellaan Dinamossa kentälle vain kerran ja meni vielä lainalle toiseksi korkeimman sarjatason Inter Zaprešićiin yhdeksi kaudeksi. Lopullisen läpimurtonsa Dinamossa Eduardo teki kaudella 2003–2004. 24:ssä liigaottelussa hän teki yhdeksän maalia, ja hänet valittiin liigan parhaaksi pelaajaksi. Hyvät otteet sarjassa jatkuivat, ja kaudella 2005–2006 hän voitti sarjan maalikuninkuuden 20 maalillaan, ja sai toistamiseen parhaan pelaajan palkinnon. Hyvät otteet Dinamon paidassa jatkuivat myös eurokentillä. Kaudella 2006–2007 Eduardon maalintekotahti sen kuin kiihtyi, ja hän teki sarjan uuden maalintekoennätyksen: 34 maalia 32 ottelussa. Merkillepantavimpia hetkiä kaudella oli erityisesti hänen tekemänsä hattutemppu Kroatian kuumatunteisessa derby-kamppailussa Hajduk Splitiä vastaan. Dinamon paidassa hän voitti kaksi liigamestaruutta (2006, 2007), kaksi cup-mestaruutta (2004, 2007) sekä kolmesti Kroatian supercupin (2003, 2004, 2006). Heinäkuun alussa 2007 Eduardo siirtyi englantilaisseura Arsenaliin. Eduardo on ollut Kroatian kansalainen vuodesta 2002 lähtien. Hän lukeutuu Kroatian maajoukkueen vakiomiehistöön. Helmikuussa 2008 Eduardon jalka murtui sarjaottelussa Birminghamin Martin Taylorin taklaamana. Loukkaantumisen seurauksena Eduardo oli sivussa koko loppukauden ja myös kesän EM-kisat. Kaudella 2008–2009 Eduardo pelasi puolitehoisena muutaman ottelun. Näistä ikimuistoisin oli 16. helmikuuta 2009 pelattu FA Cupin ottelu Cardiff City FC:tä vastaan, Eduardon ensimmäinen ottelu 358 päivän loukkaantumisen jälkeen, jossa kroatialainen viimeisteli kaksi maalia ja Arsenal voitti 4–0. Eduardo siirtyi kesällä 2010 nelivuotisella sopimuksella ukrainalaiseen Šah’tar Donetskiin. ==Lähteet== ==Aiheesta muualla== * Uutinen Arsenal-siirrosta (englanniksi) * Tilastoja Soccerbasessa Luokka:Kroatialaiset jalkapalloilijat Luokka:Vuonna 1983 syntyneet Luokka:Elävät henkilöt
Renju

Renju on japanilaisperäinen lautapeli, gomokun kehittyneempi versio. Se on sukua ristinollalle. Renjua pelataan mustilla ja valkoisilla nappuloilla 15x15 ruudun go-laudalla. Sen aloituksessa on lisäsääntöjä, joilla kompensoidaan aloittavan pelaajan etua gomokussa. Suomen Renju-liitto == Perussäännöt == Mustilla nappuloilla pelaava pelaaja voittaa, jos hän saa viisi mustaa nappulaa riviin – suoraan tai vinoon. Valkoinen voi voittaa kahdella tavalla * viisi valkoista nappulaa rivissä tai vinorivissä * jos mustan on pakko tehdä kielletty siirto, ks. alempana == Aloitus == # Aloittaja asettaa pöydälle kaksi mustaa ja yhden valkoisen. # Toinen pelaaja valitsee, ottaako mustat vai valkoiset # Valkoiset saanut pelaaja laittaa toisen valkoisen nappulan laudalle # Musta laittaa kaksi nappulaa laudalle # Valkoinen poistaa toisen näistä kahdesta # Valkoinen laittaa nappulan laudalle Tämän jälkeen pelaajat laittavat nappuloita vuorotellen. == Mustan kielletyt siirrot == Musta ei saa pelata nappulaansa siten että syntyy * tuplakolmoset – kaksi kolmen mustan nappulan riviä, joiden välissä ei ole valkoisia napuloita * tuplaneloset * ylipitkä rivi – kuusi tai enemmän mustia nappuloita samalla rivillä ==Kisoja== Vuodesta 1989 lähtien on järjestetty Renjun maailmanmestaruuskisat joka toinen vuosi. * Pelit & Tulokset Maailmanmestaruuskisojen historiaa: * 1989: Kioto, Japani * 1991: Moskova, USSR * 1993: Arjeplog, Ruotsi * 1995: Tallinna, Viro * 1997: Pietari, Venäjä * 1999: Peking, Kiina * 2001: Kioto, Japani * 2003: Vadstena, Ruotsi * 2005: Tallinna, Viro * 2007: Tyumen, Venäjä * 2015: Suzdal, Russia == Lähteet == ==Aiheesta muualla== * Renju International Federation has complete rules and history of the game * Nihon Renju Sha Japanese Renju Federation * Korean Omok Association (omok is the Korean name of the game) * China Renju federation (RIF China) * Svenska Luffarschackförbundet * Online Renjuclass You can learn renju and play online games there * Finnish Renju Federation (Suomen Renju ry) * Zjrenju.net (Zhejiang renju, China) Luokka:Strategialautapelit sv:Luffarschack#Renju
Mataram

Mataram on paikannimi Indonesian Jaavalla. Se voi viitata seuraaviin * Mataram (kaupunki) Lombikin saarella * Mataramin kuningaskunta 700–900-luvuilla * Mataramin sulttaanikunta 1500-luvulta vuoteen 1755
Zamość

Zamość on kaupunki Puolan kaakkoisosassa Lublinin voivodikunnassa lähellä Ukrainan rajaa. Kaupungin pinta-ala on 30,3 neliökilometriä ja väkiluku oli vuoden 2019 arvion mukaan 63 437\. Kaupunki on perustettu vuonna 1580. Kansleri Jan Zamoyski perusti Zamośćin kauppareitille, joka yhdistää Länsi- ja Pohjois-Euroopan Mustaanmereen. Padovasta kotoisin olevan arkkitehti Bernando Morandon johdolla rakennettu Zamość on täydellinen esimerkki 1500-luvun lopun renessanssikaupungista. Se on säilyttänyt alkuperäisen rakennuskaavansa ja linnoituksensa sekä suuren määrän rakennuksia, joissa yhdistyvät italialaiset ja keskieurooppalaiset arkkitehtuuriperinteet. Zamośćin historiallinen keskusta on ollut Unescon maailmanperintöluettelossa vuodesta 1992 lähtien. == Lähteet == == Aiheesta muualla == *Zamośćin kaupungin sivut *Zamość Unescon sivuilla Luokka:Lublinin voivodikunnan kaupungit Luokka:Lublinin piirikunnat Luokka:Unescon maailmanperintökohteet Puolassa
Sicko – aivan sairasta

Sicko – aivan sairasta (tai SiCKO) on ohjaaja Michael Mooren dokumenttielokuva, joka kuvaa kriittisesti Yhdysvaltain terveydenhuoltojärjestelmää. Elokuva sai ensi-iltansa Cannesin elokuvajuhlilla 19. toukokuuta 2007. Yhdysvalloissa se tuli teattereihin 29. kesäkuuta 2007. Suomen ensi-ilta oli 26. lokakuuta 2007. == Juoni == Yhdysvalloissa ei ole julkista terveydenhuoltoa, vaan lääkärinapua saa työnantajan tai itse kustannetulla sairausvakuutuksella. Noin 50 miljoonaa yhdysvaltalaista, joista lapsia yhdeksän miljoonaa, on ilman vakuutusta. Elokuva vertailee Yhdysvaltain järjestelmää Kanadan, Yhdistyneen kuningaskunnan, Kuuban ja Ranskan verovaroin kustannettuun julkiseen terveydenhuoltoon, joissa hoito ei maksa potilaalle mitään (paitsi verot), sekä tapansa mukaan esittelee erilaisia anekdootteja yhdysvaltalaisesta järjestelmästä. Erityisesti Sicko arvostelee Yhdysvaltain hallitusta, rahanahneuden pyörittämää terveydenhuoltoa, sairausvakuutusyhtiöitä ja lääkebisnestä. Osansa saa myös muun muassa senaattori Hillary Rodham Clinton, joka ajoi aikoinaan yleistä terveydenhuoltoa, mutta on nykyisin yksi lääketeollisuuden suurimpia rahansaajia. Eräässä kohdassa Moore lastaa veneeseen joukon kroonisesti sairaita newyorkilaisia syyskuun 11. päivän iskujen pelastushenkilökunnan jäseniä, jotka kärsivät erilaisista pelastustyöstä aiheutuneista oireista, ja ajaa Yhdysvaltain Guantanamo Bayn tukikohtaan Kuubassa, jossa vankileirillä pidetyillä on kattava ilmainen terveydenhuolto. Yhdysvaltalaisia ei kuitenkaan päästetä Guantanamo Bayhin, mutta potilaat saavat ilmaisen lääkärinhoidon ja lääkkeet kuubalaisessa sairaalassa. == Muuta == Koska Kuuba on Yhdysvaltain taloussaarrossa, yhdysvaltalainen ei saa matkustaa sinne tai tuoda sieltä mitään. Kymmenen päivää ennen Cannesin filmifestivaalien alkua Moore sai ilmoituksen olevansa rikostutkinnan kohteena. Rangaistuksena olisi voinut olla Sickon takavarikoiminen, minkä vuoksi Moore piilotti kopion elokuvasta Kanadaan. == Lähteet == == Aiheesta muualla == * Sickon virallinen sivusto Luokka:Yhteiskunnalliset elokuvat Luokka:Michael Mooren ohjaamat elokuvat Luokka:Yhdysvaltalaiset dokumenttielokuvat Luokka:Vuoden 2007 dokumenttielokuvat Luokka:Elokuvat terveydenhoidosta
Mazda3

Mazda3 on Mazdan vuodesta 2003 lähtien valmistama alemman keskiluokan automalli, joka korvasi Mazda 323:n. Sitä myytiin Japanissa vuoteen 2018 saakka nimellä Mazda Axela. == Mazda3 BK (2003–2009) == Ensimmäisen sukupolven Mazda3 esiteltiin Frankfurtin autonäyttelyssä syksyllä 2003 viisiovisena hatchbackina. Neliovinen sedan seurasi seuraavana keväänä. Malli perustuu samalle Fordin, Mazdan ja Volvon yhteistyössä kehittämälle pohjalevylle kuin esimerkiksi Ford Focus ja Volvo S40/V50. Vuoden 2006 Euro NCAP -kolaritestistä Mazda3 sai tulokseksi neljä tähteä viidestä. Vuonna 2006 näkyvin muutos oli uusi etupuskuri. vasen|pienoiskuva|Mazdaspeed3 Geneven autonäyttelyssä keväällä 2006 esiteltiin urheilullinen Mazda3 MPS, jonka nimenä oli Pohjois- Amerikassa Mazdaspeed3 ja Japanissa Mazdaspeed Axela. Siinä oli turboahdettu 2,3-litrainen bensiinimoottori teholtaan 260 hevosvoimaa. == Mazda3 BL (2008–2013) == Toisen sukupolven Mazda3 esiteltiin neliovisena sedanina Los Angelesin autonäyttelyssä marraskuussa 2008. Viisiovisen hatchbackin ensiesittely oli Bolognan autonäyttelyssä saman vuoden joulukuussa. Malli perustuu samalle pohjalevylle kuin edeltäjänsä, mutta on kokonaispituudeltaan hieman sitä suurempi. Vuoden 2009 Euro NCAP -kolaritestistä Mazda3 sai tulokseksi täydet viisi tähteä. Urheilumalli Mazda3 MPS esiteltiin Geneven autonäyttelyssä keväällä 2009. Moottori oli sama turboahdettu 2,3-litrainen kuin edeltäjässä. Vuonna 2011 malli sai muun muassa uudelleenmuotoillun etupuskurin. == Mazda3 BM/BN (2013–2018) == Kolmannen sukupolven Mazda3 esiteltiin kesällä 2013. Se perustuu Mazdan kokonaan itse kehittämälle pohjalevylle, ja on edeltäjäänsä hieman lyhyempi ja matalampi. Akseliväli kasvoi kuitenkin pituutta. Vuoden 2013 Euro NCAP -kolaritestistä Mazda3 sai tulokseksi täydet viisi tähteä. Vuonna 2016 malli sai muun muassa uuden etupuskurin aiempaa suuremmalla ilmanottoaukolla. Uudistuksen yhteydessä koritunnukseksi vaihtui BN. == Mazda3 BP (2018–) == Neljännen sukupolven Mazda3 esiteltiin Los Angelesin autonäyttelyssä marraskuussa 2018 viisiovisena hatchbackina ja neliovisena sedanina. Sitä myydään nyt myös Japanissa samalla nimellä kuin muualla maailmassa. Vuoden 2019 Euro NCAP -kolaritestistä Mazda3 sai tulokseksi täydet viisi tähteä. == Lähteet == == Aiheesta muualla == 3 Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Suzuki SX4 WRC

Suzuki SX4 WRC on Suzukin ensimmäinen WRC-luokan ralliauto, se esiteltiin vuoden 2007 Geneven autonäyttelyssä ja auto teki debyyttinsä WRC-tasolla Korsikan rallissa 2007. Suzukin tehdastalli kilpaili autolla kaikkiaan 17 MM- rallissa ja lopetti toimintansa 2008 Walesin ralliin. Parhaaksi saavutukseksi jäivät PG Anderssonin viidennet sijat 2008 Japanin ja Walesin ralleista.https://www.ewrc-results.com/cars/17-suzuki-sx4-wrc/?s=2008#stats == Tekniikka == Autossa on mekaaninen etu- ja takatasauspyörästö, elektroninen keskitasauspyörästö ja viisivaihteinen sekventiaalivaihteisto. Kytkin on hiilikuituinen kolmilevykytkin. Etu- ja takajousitus on toteutettu erillisjousituksena McPherson-joustintuin. == Rallin MM-sarjan tulokset == (Tulosselitteet) Kausi Talli Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 2007 Suzuki MON SWE NOR MEX POR ARG ITA GRE FIN GER NZL ESP FRA JPN IRE GBR 0 – 2007 Suzuki Nicolas Bernardi 31 0 – 2007 Suzuki Sebastian Lindholm 27 0 – 2008 Suzuki MON SWE MEX ARG JOR ITA GRE TUR FIN GER NZL ESP FRA JPN GBR 34 5. 2008 Suzuki Toni Gardemeister Kesk. 7 Kesk. Kesk. Kesk. Kesk. 9 Kesk. 8 10 7 13 13 6 7 34 5. 2008 Suzuki Per-Gunnar Andersson 8 Kesk. Kesk. 24 Kesk. 9 11 Kesk. Kesk. 15 6 32 17 5 5 34 5. == Lähteet == == Aiheesta muualla == SX4 WRC Luokka:WRC-autot
Nissan Sentra (B16)

Nissan Sentra B16 on Yhdysvalloissa myytävän Sentra-mallisarjan 6. sukupolvi. Vuosimallin 2007 Sentra esiteltiin Detroitissa tammikuussa 2006. Myyntiin malli tuli saman vuoden lokakuussa. == Yleistä == Auto on kaikilta mitoiltaan edeltäjäänsä suurempi. Se on kehitetty yhteistyössä Renault'n kanssa ja perustuu samalle C-pohjalevylle kuin Renault Mégane II. Edeltäjänsä tapaan mallin valmistus tapahtuu Meksikossa, Nissanin Aguascalientesin tehtaalla. Vakiovarustukseen kuuluu mm. sähköikkunat ja keskuslukitus, ilmastointi, CD- stereojärjestelmä 6-kaiuttimella. == Tekniikkaa == Moottorina käytetään Nissanin MR20DE-moottoria. Sentra oli ensimmäinen Pohjois-Amerikan markkinoilla ollut auto, jossa tätä moottoria käytettiin. Vaihteisto on joko 6-vaihteinen manuaali tai Nissanin portaaton Xtronic-vaihteisto. * 2.0, MR20DE, R4, 104 kW (139 hv) @ 5100 r/min, 193 Nm @ 4800 r/min == SE-R ja SE-R Spec V == Los Angelesin autonäyttelyssä marraskuussa 2006 esiteltiin SE-R ja SE-R Spev V -erikoismallit. Markkinoille autot tulevat maaliskuussa 2007. Ulkoisesti mallit eivät kovin merkittävästi poikkea perusmallista. Molemmissa malleissa 17" aluvanteet ja suurikokoiset jarrulevyt. Varustukseen kuuluu myös mm. ABS, EBD ja ESP. Tavallisessa SE-R-mallissa on CVT-vaihteisto, mutta Spec V:ssä se on korvattu 6-portaisella tiheävälitteisellä manuaalivaihteistolla. Spec V -malli eroaa myös jousituksen, jarrujensa, renkaidensa ja korirakenteensa osalta SE-R:stä. * SE-R, 2488 cm3, QR25DE, R4, 132 kW (179 hv) @ 6000 r/min, 233 Nm @ 2800 r/min * SE-R Spec-V, 2488 cm3, QR25DE, R4, 149 kW (203 hv) @ 6600 r/min, 244 Nm @ 5200 r/min Sentra B16 Luokka:C-segmentin autot Luokka:2000-vuosikymmenen autot Luokka:2010-luvun autot
Harakkamylly

Harakkamylly on tuulimylly, jota käännettäessä ei käänny koko tuulimyllyn rakennus ja myllyn jauhatuskoneisto, vaan ainoastaan voimansiirron myllylle sisältävä tuulimyllyn yläosa. Nykyiset tuulivoimalat jatkavat harakkamyllyn toimintaperiaatetta, koska niissä on kiinteä torni ja vain laitteen yläosaa käännetään tuulen mukaan. Suomessa ehkä harakkamyllyä yleisempi tuulimyllytyyppi oli varvasmylly, jossa tuulen suuntaan käännettiin koko myllyrakennus. Varvasmyllyä sanottiin myös konttimyllyksi. ==Harakkamyllyjä Suomessa== *Gesterbyn kartanon museoalue, KirkkonummiTammisaaren museo , luettu 8.7.2007 *Jalasjärven kotiseutumuseo, JalasjärviJalasjärven kotiseutumuseo: Mäntykosken harakkamylly , luettu 8.7.2007 *Kauhajoen kotiseutumuseo, KauhajokiKauhajoen museoyhdistys , luettu 8.7.2007 *Kodiksami, RaumaUotilanrinteen koulu , luettu 8.7.2007 *Seurasaari, Helsinki *Suodenniemen kotiseutumuseo, Sastamala *Vion talo, UllavaMarjatta Vionoja , luettu 8.7.2007 *Virtain perinnekylä, VirratVirtain Perinnekylä *Ähtärin kotiseutumuseo, Ähtäri ==Katso myös== *Varvasmylly *Tuulimylly == Lähteet == ==Aiheesta muualla== * Molinos de Viento en Finlandia * Harakkamylly eo:Platforma muelejo
Mäntykoski

Mäntykoski on koski Paanajärveen laskevassa Mäntyjoessa Paanajärven kansallispuistossa Karjalan tasavallassa Venäjällä. Mäntyjoki, jossa koski on, laskee Paanajärveen pohjoisesta ja on kokonaan kansallispuiston alueella. Joki kuuluu Vienanmereen laskevaan, Suomen ja Venäjän rajavesistönä olevaan Koutajoen vesistöön ja tämän sisällä Oulankajoen valuma-alueen Venäjän puoleiseen osaan. Kokonaan Paanajärven kansallispuistossa sijaitseva Mäntyjoki virtaa niin ikään puiston sisälle jäävän Mäntytunturin sivuitse.Koutaniemi 2018: 99. Paanajärven ympäristö, jossa koski sijaitsee, kuului Suomeen ja Kuusamoon toiseen maailmansotaan asti mutta on toisen maailmansodan jälkeen ollut osa ensin Neuvostoliittoa ja sitten Venäjää osana Neuvostoliitolle sodan seurauksena luovutettua Sallan–Kuusamon aluetta. Koski on tunnettu paitsi luonnonnähtävyytenä myös taiteilija Akseli Gallen-Kallelan maalauksesta Mäntykoski. Maalaus syntyi vuonna 1892 matkalla, jonka Gallen-Kallela teki Kuusamon Paanajärvelle puolisonsa Mary Gallen-Kallelan ja tyttärensä Marjatan kanssa. Lähellä koskea Paanajärven rannassa on sijainnut Mäntykosken koulu. ==Lähteet== ==Aiheesta muualla== Luokka:Karjalan tasavallan kosket Luokka:Koutajoen vesistö Luokka:Paanajärven kansallispuisto Luokka:Luonnonnähtävyydet Luokka:Sallan–Kuusamon alue
Nissan GT-R

Nissan GT-R on Nissanin kaksiovinen urheiluauto. GTR Concept -malli esiteltiin ensimmäisen kerran jo vuonna 2001. Lähellä tuotantoversiota oleva konseptimalli esiteltiin Tokion autonäyttelyssä vuonna 2005 GT-R Proto -nimellä. Auton valmistus aloitettiin vuonna 2007, Pohjois-Amerikan markkinoille se tuli kesällä 2008 ja Eurooppaan maaliskuussa 2009. Auton kattolinja on varsin erikoinen laskeutuen kohti perää. A-pilari on siis huomattavasti C-pilaria korkeampi. GT-R:n kaikissa versioissa on Nissanin tuplaturbolla varustettu VR38DETT V6-moottori,Hilavitkutin.com - Nissan GT-R:n nopesrajoitin poistuu automaattisesti kilparadalla joka kehittää mallista riippuen noin 480 - 550 hevosvoimaa. Myös GTR V-Spec- ja EVO-versioissa käytetään samaa VR38DETT-moottoria, joka on kehitetty yhteistyössä Cosworthin kanssa. Vuoden 2013 GT-R mallistossa huipputeho on 550 hv.http://www.nissan.fi/?cid=ps-122_49829#vehicles/sports-cars/gt-r/pricing- and-specifications/discover/specifications/engine-transmission Autosta tulee myyntiin vuoden 2014 aikana ensin Japanissa mutta myöhemmin myös Euroopassa tehokkaampi Nismo-versio jonka huipputeho on 591 hv. Kyseisellä autolla parannettiin vuonna 2013 Nürburgringillä Nissan GT-R:n kierrosaikaa ja GT-R nousi sen myötä sijalle 4. tuotantoautojen rataennätyksissä .http://tekniikanmaailma.fi/uutiset/lisaa-nissanin-nismo-malleja Japanissa GT-R:ssä, kuten kaikissa maahan rekisteröidyissä autoissa on 180 kilometrin tuntinopeusrajoitin. Se kuitenkin kytkeytyy pois päältä, kun auton sisäinen GPS-yksikkö havaitsee auton olevan radalla. Näin auton kaikkia tehoja pystyy käyttämään radalla ajettaessa. Nopeusrajoitinta ei ole Euroopassa myytävissä GT-R:issä. Nissan GT-R:n huippunopeus on valmistajan mukaan 315 km/h ja kiihtyvyys 0 - 100km/h tapahtuu 2.7 sekunnissa. Japanissa 40 000 punnalla myynnissä olevan GT-R:n vuoden 2013 malli ajoi Nürburgringin nopeammin kuin mm. Porsche 911 Turbo ja oli vuonna 2012 9. nopein katulaillinen urheiluauto, joka on ajanut radalla. http://www.caradvice.com.au/199112/2013-nissan-gt-r- sets-ninth-quickest-nurburgring-lap-time-in-history/ == Lähteet == == Aiheesta muualla == * Nissan GT-R koeajo - Tuulilasin koeajo * http://www.nissan.fi/?cid=ps-122_49829#vehicles/sports-cars/gt-r/pricing-and- specifications/discover/specifications/engine-transmission * http://tekniikanmaailma.fi/uutiset/lisaa-nissanin-nismo-malleja * http://switzerperformanceinnovation.com/web_en/switzer-cars/switzer- nissan/r35-gtr/ * http://switzerperformanceinnovation.com/web_en/2013/10/21/goliath-worlds- fastest-gtr/ * http://www.youtube.com/watch?v=tx-Pmc_qw1k * http://tekniikanmaailma.fi/uutiset/nissan-gt-r-nismo-on-yksi-tokion- uutuuksista GT-R Luokka:Seulonnan keskeiset artikkelit Luokka:Superautot Luokka:2000-vuosikymmenen autot Luokka:2010-luvun autot Luokka:2020-luvun autot
Maserati Shamal

Maserati Shamal on pieni 2-ovinen coupe, jonka Maserati esitteli joulukuussa 1989. Shamalin on muotoillut Marcello Gandini, joka on kuuluisa Lamborghini Countach luomuksestaan. Nimi Shamal tarkoittaa lämmintä tuulta, joka puhaltaa Mesopotamian alueella Irakissa. Etumoottorinen Shamal käyttää 3,2 litraista twinturbo V8-moottoria joka tuottaa tehoa n. 325 hv. Autossa on 6-vaihteinen Getrag manuaalivaihteisto ja elektroninen aktiivisesti toimiva Ranger jousitusjärjestelmä, joka säätelee joka pyörää tienpinnan mukaan. Shamalin huippunopeus on 270 km/h. Viimeinen valmistusvuosi oli 1996. Autoa valmistettiin vain 369 kpl. Maseratin suomalainen maahantuoja Auto-Trident Oy ilmoitti auton hinnaksi vuonna 1991 noin 1,04 miljoonaa markkaa.Heikki Laurell (toim.): Suomen henkilöautot 1991,s. 140. Helsinki: Kustannus Oy Autotekniikka, 1991. ==Moottorit== * 3217 cm³ V8 90° DOHC 32V Biturbo 322 hv (237 kW) @6 000 r/min 432 Nm @3 000 r/min ==Mitat== *Akseliväli: 2 400 mm *Raideleveys edessä: 1 529 mm *Raideleveys takana: 1 527 mm *Pituus: 4 103 mm *Leveys: 1 940 mm *Korkeus: 1 290 mm *Omamassa: 1 415-1 417 kg *Tavaratila: 420 l ==Aiheesta muualla== *Maserati Shamal Shamal Luokka:S-segmentin autot Luokka:1980-luvun autot Luokka:1990-luvun autot
Lancia Stratos

Lancia Stratos HF on Lancian valmistama urheiluauto, jota rakennettiin vuosien 1972 ja 1974 välillä. Se tunnetaan parhaiten ralliautona 1970-luvulta, jolloin se voitti Rallin MM-sarjan valmistajien mestaruuden vuosina 1974, 1975 ja 1976.1970 Lancia Stratos conceptcarz.com Viitattu 25.12.2010 ==Historia== Auton suunnittelusta vastasi Marcello Gandini, joka sai ideansa luomastaan prototyypistä Torinon autonäyttelyssä vuonna 1970. Auton nimen on väitetty juontuvan suunnittelijoiden ajatelleen auton näyttäneen joltain, joka on tullut stratosfääristä.Lancia Stratos – History Stratos Supersite Viitattu 25.12.2010 Stratoksen futuristinen ja radikaalinen muotoilu johti Gandinin prototyypin, sekä tuulitunnelissa tehtyjen testien myötä, jossa pyrittiin saavuttamaan mahdollisimman pieni ilmanvastus. Fiatin omistuksessa ollut Lancia hyötyi emoyhtiöstään moottorien suhteen. Fiatilla oli 1970-luvulla suuri omistusosuus Ferrarista ja Lancian projektiin Fiat konsernista tullut Pierre Ugo Gobatto oli aikaisemmin työskennellyt Fiatin edustajana Ferrarilla. Hän huomasi Ferrari Dino 246 olevan lähellä tuotannon loppua, jonka myötä Ferrarilta jäisi käyttämättömiä moottoreita. Suunnitteluun tuli mukaan Gianpaolo Dallara, joka yhdessä Gandinin kanssa loi alkuperäisestä prototyypistä toteuttamiskelpoisen urheiluauton. Ensimmäisen prototyyppi Stratoksesta oli määrä esitellä Torinossa marraskuussa 1971, mutta autoa ei saatu vielä valmiiksi. Lopulta auto esiteltiin vuoden 1972 Torinon autonäyttelyssä, johon oli otettu Ferrari Dinosta peräisin oleva 2,4 litrainen V6-moottori. == Moottori (katuversio)== * 2.4 V6 (2418 cm3) - 190 hv @ 7000 r/min, 217 Nm @ 4500 r/min == WRC voitot == # Kausi Osakilpailu Kuljettaja Kartanlukija 1 1974 16. Sanremon ralli Sandro Munari Mario Mannucci 2 1974 3. Kanadan ralli Sandro Munari Mario Mannucci 3 1974 18. Korsikan ralli Jean- Claude Andruet Michèle Petit 4 1975 43. Monte Carlo -ralli Sandro Munari Mario Mannucci 5 1975 25. Ruotsin ralli Björn Waldegård Hans Thorszelius 6 1975 17. Sanremon ralli Björn Waldegård Hans Thorszelius 7 1975 19. Korsikan ralli Bernard Darniche Alain Mahé 8 1976 44. Monte Carlo -ralli Sandro Munari Silvio Maiga 9 1976 10. Portugalin ralli Sandro Munari Silvio Maiga 10 1976 18. Sanremon ralli Björn Waldegård Hans Thorszelius 11 1976 20. Korsikan ralli Sandro Munari Silvio Maiga 12 1977 45. Monte Carlo -ralli Sandro Munari Silvio Maiga 13 1978 20. Sanremon ralli Markku Alén Ilkka Kivimäki 14 1978 26. Katalonian ralli Tony Carello 15 1979 47. Monte Carlo -ralli Bernard Darniche Alain Mahé 16 1979 21. Sanremon ralli Antonio "Tony" Fassina Mauro Mannini 17 1979 23. Korsikan ralli Bernard Darniche Alain Mahé 18 1981 25. Korsikan ralli Bernard Darniche Alain Mahé ==Lähteet== == Aiheesta muualla == * History Stratos Luokka:1970-luvun autot
Lancia Thesis

Lancia Thesis on Lancian vuosina 2001–2009 valmistama edustusluokan automalli, joka korvasi Lancia Kappan. Mallin seuraajaksi tuli Lancia Thema. Thesis esiteltiin Geneven autonäyttelyssä maaliskuussa 2001, mutta auton sisäpuoli esiteltiin vasta samana syksynä Frankfurtin autonäyttelyssä. Autossa on vakiovarusteena tai valittavana lisävarusteena paljon mukavuus- ja ylellisyysvarusteita, kuten navigointijärjestelmä, lisävarusteinen televisio, mukautuva vakionopeudensäädin ja avaimeton järjestelmä. Lisävarusteena sai kattoluukun, jonka yhteydessä on aurinkopaneeli. Sen voimin ilmastointi voi pysyä päällä, kun auto on pysäköity lämpimällä säällä. Turvavarusteluun kuuluu kahdeksan turvatyynyä, ajovakaudenhallintajärjestelmä ESP ja luistonesto. Bensiinimoottorivalikoiman muodostivat viisisylinteriset 2,0- (180 hv) ja 2,4-litraiset (170 hv), joista ensin mainittu on turboahdettu, ja Alfa Romeolta peräisin oleva 3,0-litrainen V6 (215 hv). Dieselmoottorina oli viisisylinterinen 2,4 JTD (150 hv). Vuonna 2003 V6-moottori kasvoi 3,2-litraiseksi (230 hv). == Lähteet == == Aiheesta muualla == Thesis Luokka:E-segmentin autot Luokka:2000-vuosikymmenen autot
AMS

Lyhenteet AMS ja Ams voivat viitata seuraaviin käsitteisiin: * Aa! Megami- Sama!, AMS, mangasarjan Oh! My Goddess toinen nimi * AMS Public Transport * IMB AMS, application management services * Alenia Marconi Systems, AMS, puolustuselektroniikkaa valmistava yritys * American Mathematical Society * American Medical Software * American Meteor Society * American Meteorological Society * American Microscopical Society * American Musicological Society * * * Arkistonmuodostussuunnitelma, arkistolain Suomessa vuodesta 1981 viranomaisilta edellyttämä suunnitelma * ATP Masters Series, AMS * ams AG (Austria Mikro Systeme, AMS), itävaltalainen puolijohde- ja sensorivalmistaja * Schipholin kansainvälinen lentoasema Amsterdamissa, IATA-lentoasemakoodi AMS
Lancia Montecarlo

Lancia Montecarlo on 1970-luvulla myyty pieni keskimoottorinen kaksiovinen urheiluauto. Yhdysvalloissa myyty versio tunnetaan nimellä Lancia Scorpion. == Yleistä == Auto perustuu suurelta osin Beta-sarjan tekniikkaan. Auto perustuu Abarth 030 -malliin ja kehitystyön aikana se tunnettiin nimellä X1/8. Myöhemmin nimeksi vaihdettiin X1/20. Siitä suunniteltiin seuraajaa Fiatin X1/9-mallille. X1/9:ään verrattuna Montecarlossa on tehokkaampi moottori ja suuremmat sisätilat. Auton suunnittelusta ja valmistamisesta vastasi Pininfarina Torinossa, Italiassa. Ensimmäisen sarjan (S1) autoa valmistettiin vuodesta 1975 vuoteen 1979. Tällöin esiteltiin toinen sarja (S2). Montecarlon tuotanto loppui vuoden 1981 aikana. == Lancia Scorpion (1976–1977) == Yhdysvalloissa myytiin Lancia Scorpionia vuosina 1976 ja 1977. Nimenmuutokseen oli syynä Chevroletin jo käyttämä Montecarlo-nimi. Yhdysvaltojen lainsäädännön vuoksi autoon tehtiin jonkun verran muutoksia. Päästövaatimusten vuoksi 2,0-litrainen moottori vaihdettiin pienempään 1,8-litraiseen. Törmäystestien vuoksi auton puskurit jouduttiin uusimaan ja lisäksi valot vaihdettiin. Kaikki valmistetut Scorpiot olivat avomalleja. Yhteensä Scorpiota valmistettiin vain 1 801 kappaletta. == Moottorit == * 1.8 (Scorpion), 1756 cm3, 81 hv * 2.0 (Montecarlo S1), 1995 cm3 (84,0 x 90,0 mm), DOHC, 86,5 kW (118 hv) @ 6000 r/min, 165 Nm @ 3500 r/min * 2.0 (Montecarlo S2), 1995 cm3 (84,0 x 90,0 mm), DOHC, 88 kW (120 hv) @ 6000 r/min, 171 Nm @ 3400 r/min == Mittoja == Series 1 Series 2 Scorpion Pituus 3810 mm 3810 mm Leveys 1702 mm 1702 mm Akseliväli 2300 mm 2300 mm Raideleveys (e/t) 1412/1456 mm 1420/1470 mm Omapaino 1040 kg 1040 kg Renkaat 185/70HR13 185/65HR14 Polttoainesäiliö 59 l 59 l == Suorituskyky (Series 2) == * Huippunopeus: 192 km/h * Kiihtyvyys 0-100 km/h: 9,3 s * Kiihtyvyys 0-1000 m: 30,70 s * Kiihtyvyys 0-400 m: 16,50 s == Lähteet == == Aiheesta muualla == * Montecarlo Consortium Montecarlo Luokka:S-segmentin autot Luokka:1970-luvun autot Luokka:1980-luvun autot it:Lancia Beta#La Montecarlo
Matti Palonen

Matti Palonen (s. 3. syyskuuta 1981) on suomalainen lentopalloilija, joka on kotoisin Kotkasta. Hän on pelannut Lentopallon SM-liigassa joensuulaisen Pohjois-Karjalan Liiga-Riennon riveissä. Aikaisempia seuroja ovat olleet Ylöjärven pallo, Tampereen Isku-Volley, Korson Veto ja Oulun Etta. == Nuoruusvuodet == Kotkasta kotoisin oleva Palonen aloitti lentopallon vasta 11-vuotiaana. Matin vanhemmat Risto ja Tuula olivat kotkalaisen lentopalloilun takana kulta-ajoilla. Nuorena Palonen harrasti monipuolisesti urheilua. Hän pelasi jalkapalloa ja harrasti hiihtoa sekä yleisurheilua. Lento- ja koripallon pariin hän hakeutui vasta 11-vuotiaana. Lentopallosta tuli hänelle 15-vuotiaana päälaji kun Matti valittiin nuorten maajoukkueleirille. 16-vuotiaana Palonen lähti Tampereelle Varalan urheilulukioon, jossa silloin toimi valtakunnallinen poikien maajoukkueen valmennuskeskus. Varalassa Palonen pystyi harjoittelemaan ikäluokkansa parhaiden kanssa sekä tavoitteellisesti joka päivä. Pian Varalassa oltuaan Matti solmi sopimuksen SM-liigaan, Tampereen Isku-Volleyn kanssa jossa Matti vietti kolme vuotta suorittamalla lukion samalla. Neljän lukiovuoden jälkeen Palosen oli aika mennä armeijaan Lahteen. Armeijassa Lahdessa oltuaan hän pelasi vuoden Korson Vedossa, jonka jälkeen Palonen suuntasi Pohjoiseen, Ouluun pelaamaan. Oulun Ettassa hän vietti kolme vuotta johon sisältyi myös polven kuntouttaminen. Kolme vuotta Oulussa oltuaan Matti otti jäähdyttelyvuoden Ylöjärven Pallon riveissä, joka pelasi 1-sarjaa. Vuoden jälkeen kuitenkin Palonen teki sopimuksen SM-liigaan, Mutalan Rientoon. Kausi 2008 oli Matille jo 9. kausi korkeimmalla sarjatasolla Suomessa. == Rantalentopallo == Palonen pelaa kesäisin myös rantalentopalloa tosissaan. Parhaimpia saavutuksia Palosella on miesten SM-hopea, A-ikäisten SM-kulta sekä hopea yhdessä Pekka Sairasen kanssa. Lisäksi opiskelijoiden MM- kisoissa hän oli parinsa kanssa 7. sijalla. == Joukkueet == *2000–2001 Isku- Volley *2001–2002 Korson Veto *2002–2003 Oulun Etta, *2003–2004 Oulun Etta *2004–2005 Oulun Etta *2005–2006 Ylöjärven Pallo *2006–2007 Mutalan Riento == Lähteet == Luokka:Suomalaiset lentopalloilijat Luokka:Vuonna 1981 syntyneet Luokka:Elävät henkilöt
Toni Wahlström

Toni Petri Wahlström (s. 26. elokuuta 1966 Lahti) on suomalainen näyttelijä. Hän esitti Isänmaan toivot -sarjassa Antti Koskelaa. Toni Wahlström on näytellyt myös elokuvissa, kuten Johtaja Uuno Turhapuro – pisnismies. Elokuva- ja tv-roolien lisäksi Wahlström on näytellyt teattereissa, esimerkiksi Helsingin Kaupunginteatterin näytelmässä Housut pois! Wahlström on opiskellut Teatterikorkeakoulussa vuosina 1988–1992. Sen jälkeen hän oli kiinnitettynä Oulun kaupunginteatterissa vuosina 1992–1995. Vuodesta 1995 hän on toiminut freelancer-näyttelijänä ja esiintynyt muun muassa UIT:ssä ja Komediateatteri Arenassa. Savonlinnan Oopperajuhlilla 2004–2005 hänen roolinsa oli Koirien Kalevalan Lemminkäinen. Wahlströmin tytär on näyttelijä Vivi Wahlström. == Filmografia == === Elokuvat === Vuosi Elokuva / TV-elokuva / Lyhytelokuva Rooli 1993 Romanovin kivet vartiomies 1998 Johtaja Uuno Turhapuro – pisnismies pastori Koikkalainen 2000 Hurmaava joukkoitsemurha Taisto Rääseikköinen 2002 Kymmenen riivinrautaa 2004 Uuno Turhapuro – This Is My Life radiotoimittaja Keisarikunta Olavi Virta 2006 Matti Ylianttila 2007 Lieksa! Ventti 2009 Rööperi yks Romppanen 2013 Kaappari yliluutnantti Lönnroth 2015 Hevisaurus- elokuva Suvin isä === Televisiosarjat === Vuosi Televisiosarja Rooli 1995, 2011 Kotikatu pultsari / Paco Montonen 1996 Herkku & Partanen Sepi / Taneli 1997 Ota ja omista Olli Huttunen 1998 Tuliportaat Tomppa Harjula 1998–2002 Isänmaan toivot Antti Koskela 1999–2000 Tunteen palo Rami Valkeinen 2003 Sisaret Olli Heiskanen Kaverille ei jätetä Maukonen / Unski Lehtinen 2004 Sairaskertomuksia ääni 2006 Mogadishu Avenue Hartikainen 2007 Team Ahma Tarmo (jakso 34) 2008 Kymenlaakson laulu tarjoilija 2008–2011 Presidentin kanslia ääni 2009–2012 Karjalan kunnailla Pirkka 2011 Alamaailma-trilogia: Lakimies Keijo Huhtanen Moska tuottaja Matalamäki 2015 Syke Antero Levänen 2018 Kummeli esittää: Kontio & Parmas Kona 2021 Pahan väri Kapa === Dubbaukset === ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Tuomas Korhonen

Tuomas Korhonen (s. 1976) on suomalainen lentopalloilija, joka on pelannut Mutalan Riennossa yli 20 vuoden ajan. Mutalan Riennon kasvatti sekä nykyisen edustusjoukkueen tärkeä lenkki Korhonen on ammatiltaan luokanopettaja. Joensuussa koko ikänsä pelannut Korhonen on jo monta vuotta ollut yksi SM- liigan parhaista liberoista. == Lähteet == Luokka:Suomalaiset lentopalloilijat Luokka:Vuonna 1976 syntyneet Luokka:Elävät henkilöt
Manfred Höberl

Manfred Höberl (s. 12. toukokuuta 1964 Graz, Itävalta) on entinen itävaltalainen voimanostaja, joka tuli tunnetuksi niin maailman isoimmasta hauiksestaan kuin osallistumisistaan Maailman vahvin mies -kilpailuihin 1990-luvun alkuvuosina. Hänen virallisilla kotisivuillaan on hänen pituudekseen ilmoitettu 196 cm ja painokseen kilpailukunnossa noin 160 kg. Hänen hauislihaksensa ympärysmitaksi on parhaimmillaan mitattu noin 65 cm.Haastattelu 1 Hänen kilpailu-uransa päättyi vuonna 1995 sattuneeseen rajuun auto-onnettomuuteen sekä pari vuotta myöhemmin tapahtuneeseen hauislihaksen repeämiseen.Haastattelu 2 Manfred Höberl on kirjoittanut kirjan 10 minuutin käsitreeni yhdessä John Littlen kanssa. ==Lähteet== ==Aiheesta muualla== *Manfred Höberlin kotisivut Luokka:Itävaltalaiset urheilijat Luokka:Voimanostajat Luokka:Voimamiehet Luokka:Vuonna 1964 syntyneet Luokka:Elävät henkilöt
Varvasmylly

thumb|250px|Saksalainen varvasmylly. Varvasmylly, jota kutsutaan myös konttimyllyksi, on tuulimylly, jossa koko tuulimyllyn rakennus käännetään tuulen mukaan. Varvasmylly on ensimmäinen tuulimyllytyyppi, joita rakennettiin. Siitä kehittyneempi malli on harakkamylly, jossa käännetään vain tuulimyllyn yläosa, jossa on myllylle voiman tuottavat roottorit ja voimansiirto ilman jauhinkoneistoa, varsinaista myllyosaa. == Lähteet == * Varvasmylly